[{"text_idx": "#000002", "text": "Homeblog-cyTafwyl 2019: Daw gw\u0302yl Gymraeg..."}, {"text_idx": "#000003", "text": "Gyda digwyddiad Fringe wythnos o hyd yn gorffen gyda digwyddiad 3-diwrnod yng Nghastell Caerdydd. Mae Tafwyl yn ddathliad o\u2019r iaith Gymraeg a diwylliant Cymru ehangach. Wedi\u2019i threfnu gan Menter Caerdydd, elusen yn y ddinas, daeth yr w\u0302yl a\u0302 thros 40,000 o ymwelwyr yn 2018, ac wedi cael ei galw\u2019n W\u0302yl Orau Caerdydd yn seremoni Gwobrau Cerddoriaeth Caerdydd. Beth yw\u2019r w\u0302yl, felly?"}, {"text_idx": "#000004", "text": "Mae Caerdydd yn hwb i deulu Cymraeg lleol a rhyngwladol, ac mae Tafwyl yn arddangosiad sy\u2019n cwmpasu: cerddoriaeth, chwaraeon, llenyddiaeth, comedi, celf, drama, a bwyd a diod. A\u2019r gorau oll, mae\u2019n rhad ac am ddim i\u2019w mynychu (bydd angen talu am rai o\u2019r digwyddiadau dros yr wythnos ond cewch chi ddigon am y pris) ac mae ar agor i bawb, boed eich bod yn siarad Cymraeg neu beidio! Mae Menter Caerdydd yn benderfynol o sicrhau bod yr iaith Gymraeg yng nghalon bywyd yng Nghaerdydd gan hyrwyddo ac ehangu\u2019r defnydd o iaith, ac mae\u2019r gwahanol ddigwyddiadau yn sicr yn adlewyrchu hyn."}, {"text_idx": "#000005", "text": "Rhwng digwyddiadau blasu jin Cymreig, \u201cteddy bear\u2019s picnic\u201d i ioga mewn amgueddfa, a phopeth arall rhyngddynt. Mae gan ddigwyddiad Fringe Tafwyl rywbeth at ddant pawb, beth bynnag eich diddordebau na\u2019ch sgiliau Cymraeg. Mae\u2019r prif ddigwyddiad, wrth gwrs, yn benwythnos llawn cerddoriaeth (a mwy) yn dechrau ar ddydd Gwener hyd at ddydd Sul; gyda cherddoriaeth o Ani Glass, Lleuwen A\u2019R Band, Y Niwl, Rhys Gwynfor, Chroma, I Fight Lions, Jack Mac\u2019s Funk Pack, Omaloma, Fleur De Lys, Glain Rhys a llawer mwy, mae\u2019n ddigwyddiad na ddylid ei golli. Mae amrywiaeth o gerddoriaeth, gyda bandiau ledled Cymru yn dod at ei gilydd ar wahanol lwyfannau i gynhyrfu\u2019r dorf \u2013 ac mae llwyfannau eraill hefyd, gyda llenyddiaeth yn cael ei darllen, ac wrth gwrs, llwyfan ar gyfer Dysgwyr Cymraeg sy\u2019n cynnal gemau, cwestiynau ac atebion, tipiau, a llawer mwy."}, {"text_idx": "#000006", "text": "Mae pob digwyddiad sy\u2019n cael ei gynnwys yn wythnos Tafwyl, hyd at yr w\u0302yl ei hunan, wedi ei gynllunio\u2019n dda iawn; fel yr oedd so\u0302n amdano uchod, mae\u2019r teddy bear\u2019s picnic am ddim ym Mharc y Mynydd Bychan yn golygu bod gan blant bach rhywbeth i\u2019w fwynhau \u2013 a bydd yr oedolion yn siw\u0302r o fwynhau clwb swper Tafwyl, a gynhelir gan Imran Nathoo o MasterChef yn Dusty Knuckle ar Heol Llandaff. Bydd helfa drysor am ddim yn dechrau yn The Woodville, gyda phob cliw yn Gymraeg, a theatr gan Dirty Protest ym mwyty Mae Maria. Am fanylion am y digwyddiadau hyn a phopeth arall a gaiff ei gynnal dros yr wythnos, ewch i wefan Tafwyl.Gyda rhyw 19% o\u2019r boblogaeth yn siarad Cymraeg, yn o\u0302l Arolwg Cenedlaethol Cymru, mae gw\u0302yl sy\u2019n canolbwyntio ar yr iaith Gymraeg yn hollbwysig, ac mae Cymru a\u2019r Byd yn awyddus i\u2019w dathlu a\u2019i rhannu gymaint a\u0302 phosib! Mae Tafwyl wedi tyfu ers iddi ddechrau yn 2006, gyda phob gw\u0302yl yn denu mwyfwy o ymwelwyr, rhwng arbenigwyr Cymraeg i\u2019r rheiny sydd ar fin dechrau dysgu Cymraeg. Mae\u2019r gallu i ddathlu\u2019r iaith Gymraeg hyfryd drwy gerddoriaeth, celf, llenyddiaeth a phopeth arall mae\u2019r w\u0302yl yn cynnal yn arbennig iawn, ac mae Tafwyl yn w\u0302yl i bawb yn y teulu."}, {"text_idx": "#000007", "text": "Am ragor o wybodaeth am Tafwyl a Menter Caerdydd, amserau\u2019r llwyfan a manylion am leoliadau, ewch i wefan Tafwyl a\u2019i thudalennu cyfryngau cymdeithasol. Ac os bydd unrhyw un o\u2019n teulu Cymru a\u2019r Byd yn ymweld a\u0302\u2019r w\u0302yl, gadewch i ni wybod gan ddefnyddio\u2019r hashnod #CymruarByd."}]